钦定古今图书集成/理学汇编/经籍典/第119卷 > 书经考
## 钦定古今图书集成/理学汇编/经籍典/第119卷 > 书经考

《尚书小传》　卷。

邵武上官愔著。愔，政和进士。

《书辨学数》十卷。

王居正，扬州人。少嗜学，游太学，司业王齐见其文，曰：“王佐才也。” 其学根据《六经》，杨时器之。

《尚书演义》 卷。

钱时著出处见《周易释传》下。

《尚书解注》　卷。

进士《陈文蔚著》，理宗以其有益治道，诏补迪功郎。

《禹贡论》　卷。

程大昌著。大昌，休宁人。十岁能属文。绍兴中进士，以龙图阁直学士致仕。所著又有《考古编》。

《书说》　卷

建阳熊禾著

“《书传》通”　卷。

丰城陈焕著

《尚书解》　卷。

王十朋著。十朋，乐清人。绍兴中廷对第一，以龙图阁学士致仕，卒谥“忠文。” 奉化舒津、舒涣，亦有《尚书解》。

《尚书讲义》二十二卷。

《史浩著》。浩字长卿，庆元人，孝宗时为相。

《书说》　卷

赵汝谈著。汝谈，馀杭人。淳熙中进士。佐汝愚定《大策》，官至刑部尚书。王宗道亦有《书说》。

《书注》卷。

《辅广著》。广，字汉卿，崇德人。朱子高弟，学者称“传贻先生。”

《书解》　卷。

黄预著。预字几先，龙溪人。以直忤蔡京，贬卒。又唐仲友著。仲友，金华人。登进士第，复中宏词科，仕至江西提刑。博物洽闻，讲析经史。

《书传》　卷《书卓跃》　卷

陈大犹著

《尚书说》　卷。

马之纯著，缪主一亦有《书说》。

《书经笺注》，名“粗通　卷。”

赵嗣诚著

《无逸解》　卷。

《张栻著》。栻，字敬夫，号南轩，魏公浚之子也。与朱文公、吕成公为友，谥曰“宣。”

《禹贡》辩　卷，《洪范》解　卷。

陈埴著

《书家说》　卷。

季守镛著

《书解》五十卷。

福安陈经著。经，庆元中进士。嗜书成癖，启益后学为多。

《尚书补遗》　卷。

周敬孙著

《尚书释传》　卷。

方逢辰著

《尚书约义》　卷。

应镛著。镛，兰谿人。登博学宏词科，仕知开州。

《书义解》　卷。

晋江韩淳著

《尚书畅旨》　卷。

杨明复著

《洪范考订》　卷。

胡希是著。希是八岁悉通诸经，为文有“西汉风。” 元革命，家居著述，为人方严有守，一介不苟取予。

《书经全简》　卷。

林之奇著。之奇，候官人，累官宗正丞，后以辞禄家居，吕祖谦尝师之。

《浑灏发旨》  卷。

陈舜申著

《书经洪范》　卷，《皇极内外篇》　卷

蔡沈师事朱熹，熹晚欲注《书》，遂以属沈。又元定独

得《洪范》之数，隐居九峰，未及论著，曰：“成吾书者，沈也。” 沈反复数十年，遂成书。传及此书。

《书说标题》　卷。

熊禾著

《书集义》　卷。

徐存著

《尚书大义》　卷。

时少章著

《皇极说》　卷。

何基著

《禹贡辩》　卷。

戴蒙著

《尚书具事》　卷。

丘仲孚著

《禹贡洪范》手抄　卷。

陈刚著

《尚书类数》二十卷。

卞大亨著。大亨字嘉甫，其先秦州人。靖康中调怀宁簿，隐居象山。

《尚书释疑》十卷。

胡谊著。谊字正之，谦弟也，号《观省佚翁》。

《读书手抄》　卷。

黄宜著

《定正武成错》简　卷。

牟楷著

《尚书直音》　卷。

徐善述著

《禹贡》解　卷。

《李方子著》。方子，光泽人。朱熹高弟。天资近道，自号“果斋。” 嘉定中进士第三，累官国子录，通判辰州。

《禹贡考》　卷。

龙溪余哲著

《洪范统论》一卷。

赵善湘著

《洪范九图九说》　卷。

陈伯达著。伯达绍兴中进士，学深经术。

《洪范会元》卷。

漳浦蔡元鼎著

《书说》三十馀卷。

《李相祖编》。相祖，光泽人。从朱熹学，用心精切。

《书集传》　卷。

柴中行著

《尚书要略》　卷。

金哀宗“正大间万寿节，同知集贤院吕造进。”

《尚书节文》卷。

元明善，字复初，大名清河人。早以诗文自豪，后以太子文学事仁宗于东宫，升翰林直学土，译《尚书》节文以进，每奏一篇必称善，遂为学士。卒谥文敏，封清河公。

《尚书表注》  卷。

《金履祥著》。履祥字吉甫，号仁山，金华处士，谥文安。

《读书传丛说》　卷。

《许谦著》。谦字益之，号“白云” ，金华处士。

《书传纂疏》 卷。

陈栎著

《书辩疑》　卷。

韩性著性，绍兴人。宋相琦八世孙。天资警敏，读书日记万言。及长，博综群籍，为文自成一家。隐居不仕。所著又有《礼记说》及《诗音释》行世，门人私谥“庄节先生。”

《书传补》十卷。

何中著

《书传补遗》　卷。

宁德陈尚德著

《尚书通考》十卷。

邵武黄镇成著

《书经讲义》五百馀篇。

《韩信同著》。信同，宁德人，别号古遗，受学于陈尚德，隐居不仕。

《书经序录》　卷。

吴澂著

《书经通旨》　卷。

何逢原著

《书经体要》　卷。

徐兰著

《洪范传》　卷。

陈樵著

《书传》　卷。

于房著

《书直解》　卷。

同安丘葵著，又晋江吕椿著。

胡谊著

《洪范定》正　卷。

会稽胡一中著。一中深有得于王、何、吴三先生，《洪范说》，摭其所长而订正之，分《经》别《传》，以传附经，然后义理明白，脉络贯通，神禹叙畴之义，灿然如指诸掌。

《尚书要略》　卷。

吾衍著

《尚书》著　卷。

翰林学士承旨、谥“文敏” ，封魏国公。湖州赵孟𫖯著。

《尚书标说》六卷。

浦江吴莱著。本朝宋濂评其文“无愧两司马、刘向、王褒诸人。” 莱字立夫，号深袅山道人。

《书经管见》　卷。

吉水王充耘著

《书经一览》　卷。

吉水周闻孙著又有“《五经纂要》《学诗舟楫》《河图洛书序说》。”

《御注尚书洪范》　卷。

洪武二十年春，太祖命儒臣讲《洪范》，自为注。

《书传会选》　卷。

洪武二十七年，太祖以蔡氏《七政左旋》等说未当，命礼部侍郎张智及学士刘三吾等开局纂修。

御书《洪范篇》及序。

宣德九年示杨士奇等

《尚书直旨》　卷。

永乐时徐好古作

《武王戒书》　卷。

方希古著

《书传补》　卷。

右赞善陈济著

《书传补正辑注》　卷。

学士《朱升著》。升，休宁人；

《洪范考疑》　卷。

佥都御史吴世忠著。世忠，金谿人。

《书经会通》　卷。

陈谟著谟泰和人

《书经节传》　卷。

“国子司业张业著。” 业，安福人。

《书经纂义》　卷。

梁寅著

《洪范纂要》　卷。

杨文恪著

《禹贡》详节　卷。

夏寅著华亭人

### 明焦竑经籍志